kardosdrur/scandi-wiki huggingface dataset:
Danmarks Naturkanon

Danmarks Naturkanon blev første gang præsenteret i 2009 af miljøminister Troels Lund Poulsen. Den omfattede 216 eksempler på unik dansk natur, både den sjældne og den velkendte herunder f.eks. plante- og dyrearter, naturtyper og steder.

Den 20. november 2018 præsenterede miljø- og fødevareminister Jakob Ellemann-Jensen en opdateret udgave af kanonen ved et arrangement i Nationalpark Mols Bjerge. Den indeholder 15 steder med unik dansk natur, som samtidig er en oplevelse at besøge. Stederne er udvalgt af en jury på baggrund af en række udvælgelseskriterier samt forslag fra danskerne.

De udvalgte steder 
De 15 steder i Danmarks Naturkanon er:

Udvælgelseskriterier 
De politisk fastlagte udvælgelseskriterier for Danmarks Naturkanon 2018:

 Den enkelte lokalitet skal have en smuk natur og noget særligt, der er værd at besøge.
 Lokaliteten skal have en væsentlig biologisk, geologisk eller landskabelig værdi.
 Der skal være offentlig adgang til hele lokaliteten eller til væsentlige steder inden for den.
 Der skal være mindst én specifik geografisk lokalitet som nemt kan formidles og være en naturlig indgang for dem, der vil besøge naturområdet.

Juryen 
Juryen bag Danmarks Naturkanon bestod i 2018 bestod af: 

Susanne Sayers
Sebastian Klein
 Dorte Dalgaard
 Frank Erichsen
 Vicky Knudsen
Johan Gotthardt Olsen
Maria Reumert Gjerding
 Flemming Rune

Forslag og nominerede 

I efteråret 2018 modtog Miljø- og Fødevareministeriet 1671 forslag til steder, som burde komme i betragtning til Danmarks Naturkanon. På baggrund af forslagene og de fire udvælgelseskriterier, nominerede juryen 30 steder fordelt på Danmarks fem regioner. De 30 nominerede blev præsenteret den 8. oktober 2018 og herefter var det muligt at dele naturoplevelser fra stederne. Det gjorde mere end 1200 danskere. Oplevelserne fungerede som inspiration for juryen, der herefter udvalgte de 15 steder til Danmarks Naturkanon. 

De 30 nominerede til Danmarks Naturkanon var:

 Råbjerg Mose
 Skagen og Råbjerg Mile
 Fosdalen og Svinkløv
 Vejlerne
 Hanstholm Vildtreservat
 Lille Vildmose
 Anholt
 Daugbjerg og Mønsted kalkgruber
 Gudenåen og Skjernåens kilder
 Jernhatten og Mols Bjerge
 Vind Hede og Stråsø Plantage
 Borresø - Silkeborgsøerne
 Fyns Hoved
 Mandø
 Svanninge Bakker
 Treldeskovene
 Filsø
 Vejle Ådal
 Mandemarke Bakker
 Maribosøerne
 Spidsen af Røsnæs
 Suserup Skov
 Brorfelde
 Knudshoved og Avnø
 Hammerknuden
 Melby Overdrev og Tisvilde Hegn
 Bøllemosen - Jægersborg Hegn
 Klydesøen - Vestamager
 Ertholmene
 Tusindårsegene – Jægerspris Nordskov

Se også 

 :Kategori:Naturkanon

Referencer

Eksterne kilder og henvisninger 
 Skov- og naturstyrelsen: Naturkanon
Desiro

Desiro, litreret MQ hos DSB og DM hos Nordjyske Jernbaner, er betegnelsen for et togsæt produceret af Siemens.

Desiro findes både som diesel- og som eltogsæt, men i Danmark kører kun dieseludgaven.

Sammenkoblingen af de enkelte togsæt sker med automatisk Scharfenbergkobling.

Desiro i Danmark

DSB 
I Danmark har DSB lejet 12 Desiro-togsæt siden 2002. DSB havde gode erfaringer med Desiro, da de havde lejet 3 togsæt i 2000 og besluttede derfor at leje 12 nye togsæt i 2002. De tre første togsæt leveredes tilbage.

Togene benyttes primært mellem Odense og Svendborg. Den 2. juli 2009 underskrev DSB en kontrakt på otte togsæt fra Siemens til Grenaabanen, der blev leveret ultimo 2010. Disse overgik til Svendborgbanen i 2016, da Grenaabanen blev overtaget af Aarhus Letbane. Lille Syd overtog i den forbindelse de gamle Desiro Togsæt der tidligere kørte på Svendborgbanen.

Nordjyske Jernbaner 
Nordjyske Jernbaner råder over 8 Desiro-togsæt, som selskabet siden 2004 har benyttet på Skagensbanen og Hirtshalsbanen.

Se også 
 IC2 (DSB)
 IC2
 Lint 41

Eksterne henvisninger 

 Siemens' beskrivelse af deres togsæt og vogne
 Siemens' beskrivelse af Desiro  

Dieselmekaniske togsæt
DSB
Elektriske togsæt
Nordjyske Jernbaner
Siemens Rail Systems
Ernæring

Ernæring er processen der forsyner celler og organismer med de nødvendige materialer til livets opretholdelse. 

Ernæring kan betyde både organismens indtagelse af næringsstoffer som kulhydrater, fedtstoffer, proteiner, vitaminer, mineraler og vand, samt organismens anvendelse af disse næringsstoffer. 

Med diæt menes en afpasset kost for en person. Kliniske diætister er sundhedspersonale, der beskæftiger sig med den menneskelige ernæring, planlægning af måltider og disses økonomi og tilberedelse. De er trænede i at give evidensbaseret rådgivning omkring diæt til individer, både raske og syge, samt til institutioner. Også sygeplejersker, social- og sundhedsassistenter og -hjælpere får nogen skoling i ernæringslære.

Ernæring og sundhed 
En dårligt sammensat diæt kan have stor indflydelse på helbredet, og kan føre til mangelsygdomme som skørbug og kwashiorkor. Ligeledes kan helbredsskadelige tilstande som overvægt og metaboliske forstyrrelser tilbageføres til diæten, ligesom almindelige kroniske kredsløbssygdomme som diabetes og knogleskørhed kan det.

Tilsvarende kan mange almindelige sundhedsproblemer forebygges eller afhjælpes gennem en sund diæt. Til eksempel kan blodsukkeret reguleres ved at indtage chrom, magnesium, mangan og visse B-vitaminer, hvilket kan afhjælpe følgerne af sukkersyge eller måske endda forebygge det helt. På samme vis har hvidløg en let blodfortyndende virkning, hvilket gavner kredsløbet og hjertet.

Ernæringsterapi 
Med ernæringsterapi menes overordnet anvendelsen af målrettede kostændringer som led i behandling af sygdom.
Indenfor den kliniske diætetik, i Danmark praktiseret af kliniske diætister, i Norge af kliniske ernæringsfysiologer, er fokus på tilpasning af energiindtag og beregning af næringsstofindtag i forhold til gældende anbefalinger (bl.a. NNR – Nordiske Næringstof Rekommandationer).

Indenfor den alternative eller komplementære kostvejledning i Danmark blev begrebet ernæringsterapi kædet sammen med en mere helhedsorienteret opfattelse af kost. Ved ernæringsterapeutisk vejledning tages især hensyn til individuelle forhold omkring fødevarereaktioner, ernæringsmæssige mangler, funktionsforstyrrelser i nedbrydning og absorption af næringsstoffer, inflammatorisk effekt af kosten, regulering af tarmens mikrobiota og afgiftningsfunktion.

Referencer

Externe links 
 Ernæringsindhold i madvarer. Liste genereret af Fødevarestyrelsen. 
 Sundhed-EU-portal – Ernæring
Riberhus Birk

Riberhus Birk var en dansk retskreds som eksisterede 1735-1859.

Den væsentligste vidnedsbyrd om Riberhus Birks virke er 10 stk. skøde- og panteprotokoller, med 2 registre forfattet hhv. 1817 og 1824 (fortløbende), som opbevares på Landsarkivet for Nørrejylland. 

Riberhus Birk nedlagdes 1859 og indgik i sin væsentlighed i dannelsen af Ribe Herred.

Riberhus Birks birkefogeder
1735-1743 Weste Thomasen Lund (byfoged)
1743-1753 Johan Christopher v. Schønbach (byfoged)
1753-1757 Frederik Steensen (byfoged)
1758-1787 Niels Christiansen Lund (byfoged og rådmand)
1787-1804 Jacob Jensen Lund (byfoged og rådmand, fra 1804 benævnt birkedommer)

Riberhus Birks birkedommere
1804-1812 Jacob Jensen Lund (borgmester fra 15. februar 1805)
1812-1830 Johan Ernst Heilmann (borgmester)
1830-1839 Hans Gottfred Tranberg (1796-1839) (borgmester)
1839-1845 Erik Høyer (overauditør og borgmester)
1845-1849 Georg Alexander Rømeling Stricker (1807-1880) (overauditør og borgmester) 
1849-1859 Carl Ludvig Ferdinand Pontoppidan (1815-1877) (cand. jur., borgmester og kancelliråd)

Kilder
Fortegnelse over retsbetjente og magistratspersoner samt birke- by- og herredsskrivere i Jylland 1660-1847. 
Retsbetjente i Jylland 1848-1919. 
 http://www.daisy.sa.dk
http://www.ribewiki.dk

Birk (retskreds)
Ribe
Etableret i 1735
Ophørt i 1859
DANSK IT

DANSK IT (Danish IT Society) er en dansk forening for it-professionelle. Dannet den 18. december 1958.

Foreningen søger – uafhængigt af politiske tilhørsforhold, fagforenings- eller brancheforeningsinteresser – at udbrede anvendelsen af it til gavn for samfundet og den enkelte.

Eksterne henvisninger 
 DANSK IT – Foreningens website.

IT
Bunken Klitplantage

Bunken Klitplantage, beliggende ca. 12 kilometer sydvest for Skagen, klemt inde mod nord af Råbjerg Mile og mod syd af et sommerhusområde og Golfklubben Hvide Klit.

Klitplantagen blev oprettet i det sidste tiår af det 1800-århundrede, blandt andet med det formål at forhindre sandflugt. 

Arealet af klitplantagen er ca. 70 ha.

Plantagen blev beplantet med skovfyr, silkagran og andre hårføre nåletræstyper. Mindre områder er forsøgsvis beplantet med eg.

Skov- og Naturstyrelsen er overordnet organ for vedligehold og pleje af plantagen. Der er etableret flere afmærkede stier i området, beregnet til vandreture.

Der er flere udsigtpunkter i plantagen, hvorfra man i godt vejr kan se Skagen, Kandestederne, Ålbæk Bugt, Hirsholmene og Frederikshavn.

Der er et rigt dyre- og planteliv i plantagen.

I plantagerne er et større marinebatteri fra anden verdenskrig. Støttepunktet kaldes Stützpunkt Aalbaek. Her var bl.a et 12cm kystbatteri. Spærrebatteriet havde havde en nu forsvunden barakby med koncertsal hvor den berømte svenske skuespillerinde og sangerinde Zarah Leander sunget for soldaterne

Klitplantagen har rummet depotbygninger og magasiner med ammunition, hvor lagerfaciliterne blev privatiseret og aktiviteterne overtaget af virksomheden Denex A/S.
Denex er et civilt firma der fremstiller og destruerer ammunition og lignende til militære og civile formål.

Referencer

Eksterne henvisninger 
Vandreture i Statsskovene nr. 39, Råbjerg Mile  (Udgivet af Skov- og Naturtyrelsen) 
krigsturist.dk 
Atlantikall.dk
Skovplan for området. 
Politiet om risikovirksomheden Denex

Se også 
 Råbjerg Plantage

Frederikshavn Kommunes geografi
Naturområder i Danmark
Polányi

Polányi eller Polanyi har flere betydninger:

Personer 
 Michael Polanyi – afdød ungarsk-engelsk fysiker og kemiker
 Karl Polanyi – afdød ungarsk økonom, som var i opposition til traditionel økonomi
 John C. Polanyi – canadisk kemiker og nobel-pristager
Janus (drengenavn)

Janus er et drengenavn, som er afledt latinsk og Janus er navnet på en romersk gud afbildet med to ansigter.

I januar 2015 har 1305 danskere navnet Janus, ifølge Danmarks Statistik..

Kendte personer med navnet 
 Janus la Cour – dansk maler
 Janus Djurhuus – digter fra Fæørerne
 Bengt Janus – dansk forfatter
 Janus Kamban – billedehugger fra Færøerne
 Janus Friis – dansk IT-iværksætter
 Janus Nabil Bakrawi – dansk skuespiller
 Janus Billeskov Jansen – dansk filmklipper

Navnets forekomst andre steder 
 Janus (gud) er en romersk gud med to ansigter.
 Janus (måne) er en af planeten Saturns måner:

Reference 

Drengenavne
KFUMs Boldklub

KFUMs Boldklub er en dansk fodboldklub, der hører hjemme i Emdrup i den Københavnske bydel Bispebjerg. Klubben er en selvstænding idrætsafdeling under KFUM Centralforeningen.

Klubben blev stiftet den 4. juni 1899 på Københavns Fælled under navnet Kristelig Idrætsforening. Senere blev klubbens navn ændret til det nuværende. Indtil 1921 holdt klubben til på Københavns Fælled, hvorefter den flyttede til den nuværende placering i Emdrupparkens Idrætsanlæg. I 1943 opførtes klubhuset, tegnet af arkitekt Arne Jacobsen, og i starten af 1980'erne tilføjedes Emdruphallen.

KFUMs Boldklub havde oprindeligt kun fodbold på programmet, men senere kom andre idrætsgrene til: håndbold (i 1921), badminton og bordtennis. Men de "nye" idrætsgrene blev udskilt i selvstændige foreninger den 1. januar 2001, og tilbage blev altså kun fodboldaktiviteterne.

Fodboldholdet var i første halvdel af 1900-tallet blandt landets næstbedste, og højdepunktet kom i 1957, da klubben sikrede sig oprykning til 1. division (dengang landets højest rangerende række). Opholdet i 1. division blev dog kort – KFUMs Boldklub rykkede ned igen efter kun én sæson i landets bedste række. Tre år senere (i 1961) rykkede holdet ned i 3. division. Og efter yderlige to sæsoner måtte holdet helt forlade divisionerne, og siden da er det kun blevet til yderligere én sæson i 3. division (1975).

Klubben har gennem tiderne fostret tre landsholdsspillere i fodbold. I 1920'erne kunne Einard Larsen trække landsholdsdragten over hovedet i 13 kampe. I slutningen af 1940'erne blev det til en enkelt landskamp for forsvarsspilleren Axel W. Petersen, og i midten af 1960'erne fik angriberen Egon Hansen tre landskampe.

Kilder / eksterne henvisninger 

 KFUMs Boldklub – Fodboldafdelingen
 KFUM Centralforeningen

Fodboldklubber under DBU København
Etableret i 1899
Sportsklubber i København
EWII

EWII (tidligere TREFOR) er en dansk energikoncern. Koncernen har sit hovedkontor i Kolding.  

EWII leverer el til 135.000 husstande, drikkevand til 48.000 husstande, og fjernvarme til 26.000 husstande. 

Virksomheden handler og sælger energi, tilbyder energirådgivning og bredbånd. 

EWII er en af Trekantområdets største private arbejdspladser med mere end 460 medarbejdere.

Eksterne henvisninger
 EWII.com 
 www.trefor.dk 
 www.tripl.com 

Energiselskaber i Danmark
Kolding
Canal du Midi

Canal du Midi er en 240 km lang kanal i det sydlige Frankrig. Kanalen forbinder Garonnefloden med Étang de Thau ved Middelhavet og som sammen med Canal de Garonne danner Canal des Deux Mers som forbinder Atlanterhavet med Middelhavet. Kanalen løber fra byen Toulouse til havnen Sète, der blev grundlagt for at tjene som østligt endepunkt for kanalen.

Kanalen blev indviet 15. maj 1681.

Kanalen har været på UNESCOs verdensarvsliste siden 1996.

Eksterne henvisninger 

 

Verdensarvsområder i Frankrig
Midi
Valentin Sibbern

Valentin Christian Wilhelm Sibbern (9. september 1779, Værne Kloster, Rygge prestegjeld-1. januar 1853, Carlberg i Rygge) var en norsk minister, far til Carl og Georg Sibbern.

Sibbern fik allerede i 4-årsalderen bestalling som sekondløjtnant, blev officer 1796 og underkastede sig 1802 norsk juridisk eksamen. Valgt som repræsentant til rigsforsamlingen på Eidsvold både fra det Akershusiske Jægerkorps, ved hvilket han stod som major, og for Smålenenes Amt, betragtedes han som tilhørende den første valgkorporation; han tilhørte det Wedelske parti og tildrog sig opmærksomhed ved sin sindighed og dygtighed.

Om efteråret mødte Sibbern på det overordentlige Storting som repræsentant for den del af Smålenene, der ikke var besat af svenskerne; han var medlem af den komité, som Stortinget nedsatte til at underhandle med de svenske kommissarier om de i anledning af unionen nødvendige ændringer i grundloven. Han gik nu helt over i den civile statstjenesten.

I november 1814 blev Sibbern amtmand i Smålenenes Amt, hvilket han bestyrede, også efter at han 1822 var bleven stiftamtmand over Akershus Stift og amtmand i Akershus. Han repræsenterede Smålenene på alle storting til 1822 og Oslo på tinget 1824 og var den hele tid præsident dels i Stortinget, dels i Lagtinget. 1830 indtrådte han i kongens råd og stod i denne stilling indtil 1850. Hans dagbog fra Rigsforsamlingen er trykt i Norsk Historisk Tidsskrift 1. R. I, 208-72.

Kilder

Eksterne henvisninger 
 

Finansministre fra Norge
Amtmænd fra Norge
Officerer fra Danmark
Stortingsrepræsentanter
Jurister fra Danmark
Nordmænd i 1800-tallet
Salmonsens
Eidsvollmænd
Georg Sibbern

Georg Christian Sibbern (29. marts 1816, Værne Kloster – 5. oktober 1901) var en norsk diplomat og statsminister, søn af Valentin Sibbern. 

Sibbern blev 1831 student, 1837 cand. jur., var allerede 1833 blevet konstitueret som fuldmægtig ved statsrådafdelingen i Stockholm og blev 1840 ansat som fuldmægtig i udenrigskabinettet. Han beklædte i de følgende 16 år en række betroede hverv i udlandet som legationssekretær i Sankt Petersborg, København, Haag og London samt som chargé d'affaires, generalkonsul og ministerresident i Washington. Han gik 1858 som de forenede rigers gesandt til Konstantinopel, men blev inden årets udgang hjemkaldt for at overtage statsministerembedet i det af Christian Birch-Reichenwald rekonstruerede ministerium. 

Kort efter kong Karls tronbestigelse rejstes de unionelle tvistemål om statholdersagen, der havde en række konflikter i følge. Under den tilspidsede situation medførte forhandlingerne om en revision af rigsakten en krise, under hvilken Sibbern 30. november 1861 tog afsked; men inden årets udgang vendte han tilbage til sin post, hvorefter et nyt ministerium dannedes af Frederik Stang. Til Sibberns embedstid hører nedsættelsen af den anden unionskomité og udarbejdelsen af det andet unionsforslag. Efter at den kongelige proposition herom var forkastet af Stortinget 1871, tog Sibbern 9. oktober samme år afsked. Han var i de følgende 7 år bosat på sin ejendomsgård, men overtog 1878 ministerposten i Paris, som han beklædte til 1884, da han helt forlod statstjenesten.

Kilder 
 
 

Norges statsministre i Stockholm
Storkors af Sankt Olavs Orden
Kommandører af 1. grad af Dannebrog
Kommandører af 1. klasse af Nordstjerneordenen
Riddere af Serafimerordenen
Storkors af Æreslegionen
Nordmænd i 1800-tallet
Salmonsens
Regeringen Kåre Willoch

Regeringen Kåre Willoch var Norges regering fra 14. oktober 1981 til 8. maj 1986. Regeringen blev dannet som en ren Høyre (H) regering, men 8. juni 1983 blev Kristelig Folkeparti (KrF) og Senterpartiet (Sp) også inkluderet. 

Willoch, Regeringen Kåre
Scott Grimes

Scott Richard Grimes (født 9. juli 1971) er en amerikansk skuespiller, tegnefilmsdubber og musiker. Han har bl.a. spillet med i tv-miniserien Kammerater i krig og dramaserien Skadestuen, samt lagt stemme til figuren Steve Smith i den animerede tv-serie American Dad!. I 2010 havde han rollen som Will Scarlet i Ridley Scotts Robin Hood.

Udvalgt filmografi 
 Kammerater i krig (2001)
 Skadestuen (2003-2009)
 American Dad! (2005-)
 Robin Hood (2010)

Eksterne henvisninger 

 

Tv-skuespillere fra USA
Tegnefilmsdubbere fra USA
Stemmer i American Dad!
Rachael MacFarlane

Rachael MacFarlane (født 21. marts 1976) er en amerikansk tegnefilmsdubber bedst kendt for sit arbejde på de animerede tv-serier Family Guy og American Dad!, som begge er skabt af hendes ældre bror Seth MacFarlane.

Eksterne henvisninger 

 

Tegnefilmsdubbere fra USA
Stemmer i Family Guy
Stemmer i American Dad!
200 (rockgruppe)

200 (udtales Tveyhundrad) er et færøsk punk/rockband, der med skarp satirisk tunge agiterer for, at Færøerne skal løsrive sig fra Danmarks fangarme. På modersmålet vel at mærke.

200 blev dannet i 1996 i forbindelse med, at gruppen blev tilbudt at lave et nummer til kompilationen Rock í Føroyum 2. De tre medlemmer Niels, Uni og Mikael var dog på dette tidspunkt hovedsagelig okkuperet i gruppen Mold, så 200 lå temmelig stille frem til omkring 2000, hvor Mold gik i opløsning.

Så blev der omsider frigivet tid til 200, hvis ypperste formål var at vise, at man godt kunne lave alternativ rock på færøsk. Beviset på det kunne ses i 2001, hvor albummet '200%' udkom til stor begejstring for de lokale musikanmeldere.

I 2005 udgav gruppen albummet Viva La Republica, der viste en mere bidsk og satirisk side af gruppen, der nu – med glimt i øjet – agiterede for løsrivelse fra Danmark. Henover hæsblæsende punkrytmer.

Diskografi

Albums 
 2001: 200%
 2005: Viva La Republica
 2006: Graceland
 2008: Decibel - Live at Roskilde festival 2006
 2009: Stokkhólmssyndromið
 2012: VENDETTA

Referencer 

Fra DR's Musikleksikon
Musikgrupper fra Færøerne
Punkgrupper
Musikgrupper fra 1996
Svenn Stray

Svenn Thorkild Stray (11. februar 1922 i Arendal – 20. maj 2012) er en tidligere norsk jurist og politiker (H). Han var bosat i Moss, og repræsenterede Østfold i Stortinget fra 1958 til 1985. Han var to gange Norges udenrigsminister. 

Stray blev cand.jur. i 1946, var dommerfuldmægtig i Oslo 1947-48 og i Moss 1948-49. Han etablerede sit eget advokatkontor i 1950. 

Svenn Stray blev først valgt som suppleant til Stortinget Østfold og Akershus 1950-53. Han repræsenterede siden Østfold fast fra 1958 til 1985. Stray var parlamentarisk leder i Høyre fra 1965 til 1970, vicepræsident i Stortinget 1973-81, og udenrigsminister 1970–1971 og igen 1981–1986. Han var fungerende statsminister fra 17. april til juni 1984.

Svenn Stray var medlem af Moss bystyre 1959-1979, leder af Unge Høyre 1950-54, medlem af Høyres hovedbestyrelse 1946-1954, 1958-1981 og partiets 1. viceformand 1962-70. 

Han var også formand i Den Konservative Studenterforening 1946, formand i Det Norske Studentersamfund 1947, formand i Folk og Forsvar 1955-1971 og leder af Europabevegelsen i Norge 1971-1981.

Referencer

Eksterne henvisninger 

 Stortinget.no – Biografi

Udenrigsministre fra Norge
Jurister fra Norge
Stortingsrepræsentanter fra Høyre
Jens-Halvard Bratz

Jens-Halvard Bratz (21. april 1920 i Østre Aker – 19. januar 2005 i Oslo) var en norsk politiker (H) og industriminister i Kåre Willochs regering fra 1981 til 1983. 

Han var direktør ved Grorud Jernvarefabrikk og præsident i Norges Industriforbund. Han var formand i Jern- og Metallvarefabrikkenes Landsforening. Han var ridder af St. Olavs Orden og Kommandør af den svenske Vasaordenen.

Politikere fra Høyre
Industriministre fra Norge
Riddere af 1. klasse af Sankt Olavs Orden
Riddere af Vasaordenen
Sveriges statsministre

Dette er en liste over personer, der har haft embedet som Sveriges statsminister, siden embedet blev oprettet i 1876. 

I årene 1876 til 1970 blev statsministeren titulert som "Hans Excellens Statsministern".

Se også 
 Sveriges regeringer

Noter

Eksterne henvisninger 
 www.regeringen.se - officiel website for Sveriges regering og Regeringskansliet

 
Lister over regeringsledere
...And You Will Know Us by the Trail of Dead

Som deres navn antyder efterlader texanske ...And You Will Know Us By The Trail Of Dead et musikalsk spor af ødelæggelse.

Gruppen dyrker en pompøs, symfonisk punkrock, der det ene øjeblik får højttalerne til at bryde ud i flammer for det næste at afløses af melodiøse guitarriffs, samples og smukke klaverklange.

Gruppen blev dannet i 1994 af Conrad Keely og Jason Reece, som mødte hinanden på high school i Oahu, Hawaii, men senere flyttede til Austin, Texas. Medlemmerne har dog også påstået, at de mødte hinanden i det lokale drenge-kirkekor og senere brugte alle de penge, der skulle være gået til deres uddannelse, på at starte et band.

Selv om historien er god, så kan ...And You Will Know Us By The Trail Of Dead ikke løbe fra, at de har været en tur forbi en højere læreanstalt, og deres tekster og udtalelser har tit et radikalt intellektuelt anstrøg, nogle gange grænsende til det krukkede.

I forbindelse med deres seneste album var pressematerialet f.eks. ikke en biografi om bandets historie, men derimod en fem sider lang videnskabelig afhandling om den vestlige musiks udviklingshistorie, forfattet af frontmand Conrad Keely.

Trail of Dead, som de for nemheds skyld kaldes, havde allerede inden de pladedebuterede skabt sig et ry som et vildt og anarkistisk liveband. Gruppens medlemmer bytter tit instrumenter under koncerterne, ligesom de bestemt ikke går af vejen for at smadre alt gear.

Debutalbummet, som kom i 1998, høstede sammenligninger med hardcoregruppen Fugazi og den mere støjende del af Sonic Youths repertoire. Gruppens tredje album, Source, Tags & Codes, anses af kendere for at være hovedværket.

Gruppen har løbende rettet sin stil ind mod et mere melodisk udtryk uden dog at give køb på deres ekstreme tendenser, og ...And You Will Know Us By The Trail Of Dead regnes stadig for et af rockscenens mest heftige og uforudsigelige livebands.

Gruppen har senest udgivet So Divided hvor besætningen var udvidet til en kvintet med de to nytilkomne medlemmer Doni Schroeder og Daniel Wood. De krediteres på albummet som "prime minister" og "executive producer".

Diskografi

Albums 
 1998: ...And You Will Know Us by the Trail of Dead
 1999: Madonna
 2002: Source, Tags & Codes
 2005: Worlds Apart
 2006: So Divided
 2009: The Century of Self
 2011: Tao of the Dead
 2012: Lost Songs	
 2014: IX
 2020: X: The Godless Void and Other Stories
 2022: XI: Bleed Here Now

Eksterne henvisninger 

 

Indie
Rockgrupper fra USA